મંગળવારે રાતે ઘાટકોપરની કામા લેનમાં આવેલી SNDT કૉલેજમાં પોલીસ તરફથી મૉક ડ્રિલ યોજવામાં આવી હતી. મૉક ડ્રિલ હંમેશાં પબ્લિકને અગાઉથી જાણ કર્યા વગર કરવામાં આવતી હોવાથી ઘાટકોપરમાં ગઈ કાલે દહેશતનું વાતાવરણ ફેલાઈ ગયું હતું. એનું મુખ્ય કારણ હતું લોકો દ્વારા વાઇરલ થતો વૉટ્સઍપ મેસેજ. ગઈ કાલે આવા જ એક વૉટ્સઍપ મેસેજે ઘાટકોપરમાં ભયનું વાતાવરણ ફેલાવ્યું હતું. પોલીસે આ બાબતની સખત ટીકા કરતાં કહ્યું હતું કે લોકોએ કોઈ પણ બાબતની પૂરી જાણકારી મેળવ્યા વગર આવા મેસેજ વાઇરલ ન કરવા જોઈએ જેથી ચારે બાજુ દહેશત ફેલાય.